Predkladacia správa k dodatku

	Správa o pripravenosti Slovenskej republiky na čerpanie štrukturálnych fondov a Kohézneho fondu v programovom období 2007 - 2013 (stav k 15. 11. 2007) sa prerokovávala na zasadnutí vlády SR dňa  9. januára 2008. Rokovanie k materiálu bolo prerušené. 
	Materiál bol doplnený v časti Návrh uznesenia o úlohu B.2. V úlohe B.2 majú riadiace orgány povinnosť do 15. 2. 2008 predložiť na rokovanie vlády SR prehľad schvaľovania operačných programov.
	Vlastný materiál bol na základe požiadavky z rokovania vlády SR upravený o informácie o harmonograme aktivácie ITMS v časti IV. Stav prípravy informačných systémov na strane 26. s opatreniami na zabezpečenie funkčnej prevádzky ITMS pre obdobie 2007 – 2013.  	
	 V rámci Regionálneho operačného programu v časti I. Stav prípravy a schvaľovania dokumentov na strane 7 bol materiál doplnený o indikatívny časový harmonogram čerpania fondov vo vzťahu MVRR SR a VÚC ako SO/RO na rok 2008.
V časti III. Koordinácia RO zo strany CKO bola v poslednom odseku na strane 24 vložená informácia o problematike preukazovania vlastníckych vzťahov pri investičných projektoch vrátane líniových stavieb.
	Dodatok Správy o pripravenosti Slovenskej republiky na čerpanie štrukturálnych fondov a Kohézneho fondu v programovom období 2007 - 2013 (stav k 15. 11. 2007) predkladá minister výstavby a regionálneho rozvoja SR na rokovanie vlády SR.